Κεφ. 3 – Ενότητα 3

**Θεωρίες για τη πηγή της γνώσης**

**Ορθολογισμός (ρασιοναλισμός):** Υπάρχουν μέσα στο νου του ανθρώπου πράγματα πριν την εμπειρία. Η συνέχεια της επαφής με τα πράγματα παρέχει εμπειρία και γνώση. Άρα πηγή της γνώσης είναι ο ορθός λόγος.

α) Πλάτων: Πηγή της γνώσης η ψυχή. Ενσαρκωμένη προσπαθεί να θυμηθεί με τη βοήθεια των μαθηματικών.

β) Ντεκάρτ: Πηγή γνώσης ο ορθός λόγος. Υπάρχουν γνώσεις βασικές που όμως πρέπει να ξαναδούμε μέσα από μια διαδικασία αμφισβήτησης.

γ) Σπινόζα: Πηγή της γνώσης ο νους που είναι εφοδιασμένος με έμφυτες και λογικές αρχές. Νόηση και ύλη αλληλοκατανοούνται.

δ) Λάιμπνιτς: Πηγή της γνώσης ο νους και ο Θεός που έδωσε έμφυτες ιδέες και λογικές αρχές. Η σύνδεση των ιδεών μπορεί να γίνει αν βρίσκονται σε αρμονία με το Θεό.

ε) Χέγκελ: Πηγή της γνώσης ο ορθός λόγος. Δεν μπορούμε να κατανοήσουμε την πραγματικότητα αλλά την εξέλιξή της.

**Εμπειρισμός:** Η γνώση δεν έρχεται μέσα από έμφυτες ιδέες θεϊκής ή άλλης προέλευσης αλλά μέσω των αισθήσεων

α) Αριστοτέλης: Οι αισθήσεις μας μάς προμηθεύουν μ΄ ένα αισθητικό υλικό. Ο νους έχει τη δυνατότητα να επεξεργάζεται το υλικό, ν΄ αφαιρεί τα διαφοροποιητικά στοιχεία, εντοπίζει τα κοινά και να καταλήγει σε γενικές αρχές.

β) Μπέικον Φ. : Υπάρχουν ιδέες που όμως δημιουργήθηκαν με τις αισθήσεις και δεν είναι έμφυτες.

γ) Τζον Λοκ: Πηγή της γνώσης είναι η εξωτερική πραγματικότητα. Ο νους είναι άγραφη πλάκα (tabula rasa). Συνδυασμός εσωτερικών σκέψεων και εξωτερικών εμπειριών επιτρέπει να καταλάβουμε περισσότερο πολύπλοκες έννοιες.

δ) Μπέρκλεϋ: Πηγή γνώσης είναι το συγκεκριμένο νοούν υποκείμενο. Η γενική παράσταση της έννοιας αν αφαιρέσουμε κάποια πράγματα μας δίνει την καθαρή εικόνα της έννοιας.

ε) Hume: Πηγή της γνώσης είναι οι θεμελιακές και πρωταρχικές εντυπώσεις μέσω των αισθήσεων.

**Η ανάγκη μιας σύνθετης προσέγγισης (Kant)**

Ανάμεσα στον ορθολογισμό και τον εμπειρισμό έπρεπε να υπάρξει μια «γέφυρα» Ο Kant είπε ότι ο νους/σκέψη με τις έμφυτες ιδέες μετατρέπει το υλικό σε παραστάσεις που ονομάζει «εποπτείες». Με όλη τη διαδικασία συνεχούς μετατροπής αισθητικού υλικού σε αντιληπτικό υλικό και αυτό σε νοητό γίνεται κατανοητή η γνώση.

Σας εύχομαι καλό Πάσχα.